system
Răspunde în limba română, în stilul Wikipedia, cat mai corect gramatical.
user
Ce poți spune despre Catedrala „Înălțarea Domnului” din Târgu Mureș?
assistant
Catedrala ortodoxă Înălțarea Domnului este cel mai mare edificiu religios din Târgu Mureș, catedrala are hramul „Înălțarea Domnului”. Catedrala a fost construită în centrul orașului (în prezent Piața Trandafirilor) între anii 1925 - 1934 la inițiativa protopopului Ștefan Rusu, pe locul Fântânii Cântătoare a lui Péter Bodor.

Istoric 
Piatra de temelie a fost pusă la 10 mai 1925. Între participanții la eveniment s-au regăsit ministrul Cultelor, Alexandru Lapedatu, episcopul Nicolae Ivan și Octavian Goga în calitate de ministru. Sfințirea catedralei a avut loc în data de 2 decembrie 1934, fiind totodată și un simbol semnificând intrarea armatelor române în municipiul Târgu Mureș în 1918.

Biserica a fost construită după planurile arhitectului Victor Vlad de la Politehnica din Timișoara, în formă de cruce greacă, cu brațele egale. Construcția iconostasului a fost realizată în 1934 de Traian Bobletec din Nazna și pictat de pictorul Virgil Simonescu din Lugoj.

Din cauza lipsei de fonduri, finalizarea picturii a avut loc în perioada 1970-1986.

Descriere 
Pereții pronaosului prezintă imagini ale sfinților mitropoliți ai Transilvaniei din secolul al XVII-lea, Ilie Iorest și Sava Brancovici, încadrați de 12 medalioane care conțin imaginile celor mai importante biserici ortodoxe din Ardeal. 

Cupola centrală prezintă un vitraliu înfățișându-l pe Hristos binecuvântând.

Altarul prezintă absidă un impresionant mozaic de 12,30 m înălțime înfățișând-o pe Maica Domnului cu Pruncul.

Clopotele catedralei au fost prelucrate la Timișoara.
 
Costul total al edificiului a fost estimat la 20 milioane lei în perioada interbelică.

Note

Galerie de imagini

Legături externe 

 Site oficial
 Vezi pe harta orașului Târgu Mureș amplasarea Catedralei otodoxe Înălțarea Domnului

Biserici ortodoxe din județul Mureș
Catedrala
Catedrale din România
Monumente din România
Fondări în 1925
Catedrala Ortodoxă
Biserici cu hramul Înălțarea Domnului